Som arkitekt tegnet Bruno Paul blant annet eneboliger og større hus, men først og fremst interiører og møbler i moderne design, det vil si som representant for modernistiske retninger som "Neue Sachlichkeit" og annet. Han fikk hovedpremien i sitt fag under Verdensutstillingen i Paris 1900, og deltok deretter med stor framgang på utstillingene i St. Louis 1904, Dresden 1906 og Brussel 1910. I 1907 ble han direktør for Kunstgewerbeschule i Berlin.